
Astudiaeth achos archwiliadol yn seiliedig ar y Profiad Dewisol
Astudiaeth achos archwiliadol yn deillio o ymarfer (sylwi) ac a ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol.

 Ceisiwch gynnwys mwy o ysgrifennu beirniadol a dadansoddol yn ôl yr hyn rydych wedi'i ddarganfod wrth ddarllen ac ymchwilio i'r testun.

	Gan fynd mewn i fwy o fanylder wrth drafod a dweud pam mae rhywbeth yn effeithiol.
	Adolygiad llenyddiaeth
Yn dweud bod ffynhonnell yn ddibynadwy oherwydd mae’n gyfoes.

	Targed/Target 2
Prawf-ddarllen y gwaith yn hollol drwyadl cyn cyflwyno gan ffocysu ar dreigliadau a strwythur brawddegau.  Gellid gychwyn brawddegau mewn modd amrywiol ac nid yn defnyddio 'Mae' yn gyson. Bydd y Banc Brawddegau yn gymorth gyda hyn.

	Edrych ar y banc brawddegau i amrywio dechrau brawddegau.
	Trwy gydol yr aseiniad.
Rhai enghreifftiau:

‘Dangosa ymchwil helaeth bod’

‘Mae tystiolaeth ddiweddar gan’

‘Mae ymchwil bresennol gan X yn cydnabod y rôl hanfodol sydd gan’







Pwrpas yr ymchwil hwn oedd archwilio a deall pwysigrwydd lles y disgybl yn yr ysgol o safbwynt athro a'r strategaethau a ddefnyddir i sicrhau bod lles plant mewn lle da. Roedd gen i ddiddordeb yn y pwnc yma gan mai lles yw canolbwynt y cwricwlwm ac mae'n hynod bwysig i sicrhau llwyddiant. Noda Department for Education (2021) bod canolbwyntio ar iechyd meddwl a lles mewn ysgolion yn hanfodol gan y gall hyn arwain at well dysgu lle gall plant gyrraedd eu potensial llawn (Department for Education, 2021). Mae lles yn hanfodol mewn  ysgolion er mwyn i blant ymdopi gyda heriau pob dydd a’r gallu i ddyfalbarhau a dangos gwydnwch (Robson, 2022). Mae Ysgol A yn ysgol sy'n darparu addysg i ddisgyblion rhwng 3 a 19 oed trwy gyfrwng y Gymraeg. Mae lle o'r enw 'Yr Hafan' yn yr Ysgol Gynradd ac Uwchradd lle gall y disgyblion fynd i drafod eu lles a chymryd rhan mewn ymyraethau i sicrhau bod eu lles mewn lle da (Ysgol A, 2023). Byddaf yn cyfeirio at fy ysgol profiad dewisol fel 'Ysgol A' drwy gydol yr aseiniad hwn. Y rheswm am hyn yw noda canllawiau BERA (2018) bod anhysbysrwydd yn hanfodol i sicrhau preifatrwydd yr ysgol a phobl sy'n gysylltiedig â'r ysgol (BERA, 2018). Fy nghwestiwn ymchwil oedd 'Beth yw profiadau athrawon o weithredu strategaethau lles yn yr ysgol?'.  Mae'r cwestiwn ymchwil hwn yn dangos bod yr ymchwil wedi'i anelu at athrawon Ysgol A a phwrpas yr ymchwil hon oedd darganfod barn wahanol gan bobl â gwahanol rolau yn yr ysgol. Y rheswm y dewisais anelu'r ymchwil at athrawon a staff yr ysgol yw cael gwell dealltwriaeth o'r strategaethau lles a ddefnyddir a phrofiadau athrawon o ddefnyddio'r rhain.
Y pwnc dewisais i ffocysu arno am y profiad dewisol yw lles y plentyn. Dewisais y pwnc yma oherwydd mae lles yn rhan annatod o’r Cwricwlwm i Gymru. Wrth ddysgu am les yn yr ysgol mae cymhelliant, hyder ac empathi’r dysgwyr yn datblygu sydd o ganlyniad yn galluogi’r dysgwyr i fod yn uchelgeisiol. Cytuna erthygl gan Wilson et al. (2023) drwy ddweud bod pwyslais ar fyfyrwyr "bod yn iach" er mwyn "gwneud yn dda" yn yr ysgol. Mae Wilson yn credu bod ysgolion yn canolbwyntio gormod ar y llwyddiant academaidd a'r syniad o ddisgyblion yn gwneud yn dda. Mae'r erthygl hon yn awgrymu bod ysgolion bellach yn cydnabod nad yw'n bosibl i ddisgybl lwyddo heb gael lles da (Wilson et al. 2023, t.987-988). Gan fod y ffynhonnell yma’n gyfoes ac yn trafod am ysgolion yn ddiweddar mae’n fwy dibynadwy a dilys. Mae hyn yn cysylltu gyda’r Pedwar Diben sef canolbwynt y Cwricwlwm gan fod un o’r dibenion yw ‘unigolion iach, hyderus’(Llywodraeth Cymru, 2020). Bydd hyn yn berthnasol i mi yn y dyfodol gan fy mod yn deall pwysigrwydd lles y plentyn a’r effaith cadarnhaol mae lles yn cael ar fywyd y plentyn yn yr ysgol a thu allan. 
Mae tystiolaeth ddiweddar gan BounceTogether (2023) yn awgrymu bod llais y plentyn yn holl bwysig wrth ystyried lles. Gall cynnwys disgyblion mewn penderfyniadau sy’n effeithio arnynt fod yn fudd i’w hiechyd a’u lles emosiynol (BounceTogether, 2023). Ers iddo gael ei gyflwyno yn 2011 mae gwaith Comisiynydd Plant wedi denu llawer o sylw gan ddarparu erthyglau sydd yn nodi hawliau plant. Mae rhai o’r erthyglau yn cysylltu â lles y plentyn. Mae erthygl 6 yn dweud “Mae gennych yr hawl i fywyd ac i dyfu i fod yn iach”. Erthygl arall sydd yn gysylltiedig â lles yw erthygl 12 sef “Eich hawl i ddweud beth ddylai digwydd ac i rywun wrando arnoch”. Siarada’r erthygl hon am lais y plentyn sydd yn hanfodol ar gyfer lles y plentyn (Comisiynydd Plant Cymru, 2023). Dyweda Robson mewn erthygl wahanol (2022)  bod un mewn pob chwe pherson ifanc yn ddioddef o broblem iechyd meddwl. Mae’n holl bwysig bod gan blant mynediad i adnoddau sydd yn hybu pwysigrwydd lles a sut i ddiogelu eu hiechyd meddwl. Mae data o sawl astudiaeth yn awgrymu bod y lle gorau i sicrhau hyn yw yn ystod yr amser mae’r plant yn yr ysgol (Robson, 2022). Cytuna Kellock (2020) gan ddweud bod ysgolion mewn sefyllfa i gefnogi lles pobl ifanc yn gynnar cyn i broblemau fynd yn anodd eu gwrthdroi. Gall hyn gynnwys ymyraethau cymdeithasol ac emosiynol, ymyraethau ymwybyddiaeth ofalgar a seicoleg bositif (Kellock, 2020, t.220-237). Pryder arbennig yw iechyd meddwl a lles disgyblion ac o ganlyniad dyma'r prif ffocws mewn ysgolion. Nod athrawon yw sicrhau bod anghenion pob disgybl yn cael eu diwallu a bod eu hiechyd meddwl a'u lles yn derbyn gofal. Noda erthygl gan Negrin (2020) bod cael agwedd holistaidd tuag at les myfyrwyr yn hanfodol fel y gall staff ddeall ffactorau sy'n niweidio lles myfyriwr penodol (Negrin, 2020). Bydd hyn yn caniatáu i athrawon gael darlun cliriach o'r hyn sydd ei angen ar fyfyriwr penodol i ddiwallu ei anghenion gan ganiatáu i'r disgybl gael cymorth ac ymyrraeth llesiant addas. 
Dangosa ymchwil helaeth bod gan ysgolion lawer o wahanol strategaethau i gefnogi lles disgyblion. Mae adroddiad gan Estyn (2022) yn trafod sut mae myfyrwyr yn cael eu cefnogi mewn ysgolion gyda'u lles. Noda'r adroddiad bod gan yr ysgol Ymarferydd Iechyd Meddwl (YIM) sy'n gweithio gyda phlant yn yr ysgol i sicrhau bod eu lles yn derbyn gofal. Mae tua 26% o ddisgyblion yn mynychu sesiynau gyda'r YIM a all gynnwys sesiynau hirach strwythuredig e.e. ELSA neu wiriad cyflym. Mae'r YIM hefyd yn gweithio gyda theuluoedd sydd angen cymorth gyda lles, mae hyn yn cynnwys sesiynau wythnosol gyda theuluoedd (Estyn, 2022). Mae hon yn enghraifft o gael 'dull ysgol gyfan’ o ymdrin â lles. Gan fod yr adroddiad yn dod o Estyn mae’n cadarnhau bod y ffynhonnell yn ddibynadwy. Mae ymchwil bresennol gan National Children's Bureau (2023) yn cydnabod y rôl hanfodol sydd gan ddull ysgol gyfan at lesiant mewn ysgolion. Mae rhai o'r ffactorau hyn yn cynnwys, annog llais disgyblion, helpu disgyblion gyda newid, cefnogaeth i bawb sy'n ymwneud â'r ysgol e.e. disgyblion, rhieni, teuluoedd a staff. Er bod yna llawer o resymau cadarnhaol am ddysgu lles yn yr ysgol, noda Ablison (2023) rhai pwyntiau negyddol. Gall rhai o’r pynciau fod yn sensitif i rai disgyblion a gall hyn arwain at les rai disgyblion gwaethygu oherwydd y pwyntiau sensitif sy’n cael ei thrafod (Ablison, 2023). 
Roedd yr ymchwil a gynhaliwyd yn Ysgol A yn canolbwyntio ar strategaethau lles a phrofiadau athrawon o weithredu'r rhain. O fewn amgylchedd yr ysgol mae cyfleoedd i ddisgyblion dderbyn ymyraethau er mwyn trafod a gwella eu lles. Mae'r strategaethau llesiant hyn yn caniatáu i'r ysgol ddarparu ymyraethau diogel ac effeithiol i ddisgyblion i sicrhau bod eu lles yn derbyn gofal (The Association for Child and Adolescent Mental Health, 2019). Mae astudiaeth gan Cheney et al. (2013) yn trafod bod lles emosiynol a chymdeithasol yn faes ar gyfer ymyrraeth ac ysgolion yw'r amgylchedd gorau ar gyfer hyn. Mae'r ymchwil hon hefyd yn trafod bod strategaethau lles yn aml yn cael eu cyflwyno fel grŵp i wneud defnydd o'r diffyg adnoddau mewn ysgolion (Cheney et al. 2013, t.412-438). Mae hyn yn cysylltu â'r hymchwil wrth i mi gyfweld ag athrawon sy'n darparu strategaethau lles unigol a grŵp i ddisgyblion. Mae llawer o lenyddiaeth ar les mewn ysgolion, manteision addysgu a chanolbwyntio arno. Fy nod oedd llenwi bwlch mewn llenyddiaeth ddiweddar trwy gyfweld ag athrawon ar sut y maent yn gweithredu strategaethau lles a'u profiadau o wneud hynny. Noda Department of Health (2014) un cyfyngiad sy'n dod â strategaethau lles mewn ysgolion. Awgrymodd hyn y gall fod diffyg tystiolaeth bod ymyrraeth benodol yn gwella lles disgyblion ac y gall fod yn anodd mesur lles mewn ysgolion. Dyna pam ei bod yn hanfodol cael amgylchedd sy'n gweithio i'r unigolyn er mwyn gweld cynnydd (Department of Health, 2014). 
Yn aml, cyfeirir at astudiaeth achos a'i defnyddio o fewn ymchwil. Cwestiwn dadleuol iawn yw beth yw diffiniad astudiaeth achos? Fe'i disgrifir gan Cohen et al. (2007) fel astudiaeth o enghraifft ar waith sy'n rhoi enghraifft i'r ymchwilydd o bobl mewn sefyllfaoedd bywyd go iawn (Cohen et al. 2007, t.253). Noda Tight (2010) bod astudiaeth achos fel arfer yn gysylltiedig â chymuned neu sefydliad ond gellir ei ddefnyddio hefyd gydag unigolyn neu grŵp bach. Mae hyn yn cysylltu â'r ymchwil gan fod yr astudiaeth achos yn gysylltiedig ag Ysgol A, yn fwy penodol cyfweld ag athrawon ac arsylwi grwpiau bach o ddisgyblion. (Tight, 2010, t. 329-339). Dyweda Thomas (2020) bod astudiaethau achos wedi'u rhannu'n ddwy ran sef 'pwnc' yr astudiaeth achos a'r 'gwrthrych'. Pwnc yr astudiaeth achos yw'r achos ei hun sy'n golygu'r bobl y mae'n anelu atynt ac yna'r gwrthrych yw'r ddamcaniaeth y mae'r pwnc yn ei esbonio (Thomas, 2020). I gysylltu hyn â fy ymchwil, athrawon Ysgol A yw'r pwnc a'r gwrthrych yw profiadau o weithredu strategaethau lles yn yr ysgol.
Un fantais o ddefnyddio astudiaethau achos mewn ymchwil y mae Cote (2023) yn ei drafod yw ei fod yn caniatáu i'r ymchwilydd gymryd safbwyntiau newydd. Mae hyn yn digwydd trwy drafod gydag amrywiaeth o bobl sydd â safbwyntiau gwahanol sy'n arwain at ddata effeithiol (Cote, 2023). Mae hyn yn ddadleuol yn fy ymchwil wrth i mi gyfweld ag amrywiaeth o staff yn Ysgol A gan ddefnyddio fy nghwestiwn ymchwil 'Beth yw profiadau athrawon o weithredu strategaethau lles yn yr ysgol?' Mae ymchwil hefyd yn dangos cryfder arall astudiaeth achos yw y gall gynnwys dulliau ansoddol neu feintiol i ddisgrifio a deall y data. O ganlyniad, gall hyn arwain at ddata mwy effeithiol a dilys (McCombes, 2022). Yn ogystal, noda Mcleod (2023) bod astudiaethau achos yn caniatáu i'r ymchwilydd gael gwybodaeth fanwl a all ganiatáu i ymchwil pellach ddigwydd, sy'n golygu y bydd y data yn fwy dibynadwy (Mcleod, 2023). Er bod gan astudiaethau achos lawer o fanteision, mae rhai cyfyngiadau o ganlyniad i ddefnyddio astudiaethau achos. Dyweda Mathis (2015) nid yw dibynadwyedd a dilysrwydd mewn astudiaethau achos. Hefyd, gall fod yn anodd iawn ailadrodd yr ymchwil gan ei fod yn oddrychol iawn (Mathis, 2015, t. 2-6). Mae hyn yn berthnasol i fy ymchwil wrth i mi gyfweld gwahanol aelodau o staff â gwahanol rolau yn yr ysgol am les sy'n golygu bod amrywiaeth o atebion a barn. Mae astudiaeth gan Dexter (2012) yn dangos effeithlonrwydd gan ddefnyddio ymchwil ar raddfa fach. Mae'r ymchwil hon yn dangos tystiolaeth bod ymchwil ar raddfa fach yn fwy buddiol er mwyn gwneud yr ymchwil yn fwy cynrychioladol (Dexter, 2012). Yn fy ymchwil, cefais gyfle i gyfweld â 4 athro â gwahanol rolau yn yr ysgol a oedd yn gysylltiedig â lles er mwyn gwneud fy ymchwil yn gynrychioladol. Arsylwais hefyd ar 3 wers wahanol ar draws amrywiaeth o grwpiau blwyddyn. 

Y dulliau a ddefnyddiwyd yn yr ymchwil oedd cyfweliadau ac arsylwadau. Defnyddir cyfweliadau ar gyfer person sy'n gofyn i berson arall am bwnc penodol (National Careers Service, D.D). Dyweda Ahmad defnyddir cyfweliadau i dderbyn gwybodaeth fanwl ac maent yn effeithiol trwy gymryd llai o amser o'r cyfranogwr wrth gynnal ymchwil (Ahmad, 2012, t.3). Yn yr ymchwil hwn roedd y cwestiynau yn gysylltiedig â lles y plentyn. Noda Elhami (2022) mae sawl math o gyfweliadau y gellir eu defnyddio mewn ymchwil ansoddol fel cyfweliadau anstrwythuredig, lled-strwythuredig a strwythuredig. Gall y gwahanol fathau hyn o gyfweliadau gynnwys sawl ffurf o gwestiynau megis caeedig, agored a hefyd cwestiynau dilynol (Elhami, 2022, t.1-7). Penderfynais ddefnyddio'r dull cyfweliadau lled-strwythuredig ar gyfer fy nghwestiynau cyfweliad. Mae astudiaeth gan Edwards a Holland (2013) yn awgrymu bod cyfweliadau lled-strwythuredig yn cynnwys rhyw fath o strwythur gyda'r cwestiynau sy'n cael eu gofyn ond hefyd mae rhyddid yn y drefn a sut mae'r cwestiynau'n cael eu gofyn. Mae hyn yn caniatáu i'r cyfranogwr ateb ar ei delerau ei hun a theimlo'n gyfforddus i roi ei farn ar bwnc penodol (Edwards a Holland, 2013, t.29).
Mae yna 4 cyfweliad gyda gwahanol aelodau o staff yn Ysgol A sydd i gyd â chysylltiadau â lles yn eu rôl. Cynhaliwyd y cyfweliadau mewn ystafell dawel mewn amgylchedd hamddenol i wneud i'r cyfranogwr deimlo'n gyfforddus (Page, D.D). Un o'r prif ffocws wrth gynnal yr ymchwil hwn oedd cynnwys cwestiynau penagored er mwyn derbyn cymaint o ddata â phosibl. Mae 5 cwestiwn yn y cyfweliadau, (gweler atodiad 3) mae'r rhain yn cynnwys cwestiynau penagored sy'n caniatáu i'r cyfranogwr ateb mor fanwl ag y dymunant. Mae'r cwestiynau a ofynnir yn canolbwyntio ar ystyr lles i athrawon Ysgol A a'r strategaethau a ddefnyddir. Nod y cwestiynau yw ateb y cwestiwn ymchwil sef 'beth yw profiadau athrawon o weithredu strategaethau lles yn yr ysgol?' Mae Blog gan NHS England (2017) yn tynnu sylw at y ffaith y gall cyflwyno safbwyntiau newydd na chawsant eu hystyried o'r blaen, drwy ddefnyddio cwestiynau penagored mewn cyfweliadau lled-strwythuredig. Bydd hyn wedyn yn caniatáu i'r ymchwilydd fod yn fwy hyblyg a gofyn cwestiynau dilynol er mwyn casglu mwy o ddata. (NHS England, 2017, t.2). Pwysleisia ymchwil gan Kakilla (2021) bod cyfweliadau lled-strwythuredig yn hynod effeithiol yn ystod ymchwil. Mae'r ymchwil hon yn cyfleu, trwy ddefnyddio cyfweliadau lled-strwythuredig, bod 160 yn dangos 1,161 yn fwy o leoedd yr ymwelwyd â nhw o'i gymharu â data lwybro (Kakilla, 2021, t.1-3). Mae'r data hwn yn dystiolaeth y gall cyfweliadau lled-strwythuredig ddarparu cyd-destun mwy eang ac effeithiol. Cryfder arall sy'n gysylltiedig â chyfweliadau lled-strwythuredig yw ei bod yn effeithiol cael gwybodaeth am bynciau nad oes gan yr ymchwilydd lawer o wybodaeth amdanynt. Daw hyn o'r ffaith bod gan y cyfranogwr ryddid i drafod pynciau yn fanwl sy'n gwneud y data yn fwy dilys a dibynadwy (Adams, 2010, t.18-19). Er bod llawer o bwyntiau cadarnhaol yn gysylltiedig â chyfweliadau lled-strwythuredig, mae rhai negyddol. Anghytuna George (2022) gyda'r defnydd o gyfweliadau lled-strwythuredig trwy ddweud y gall yr hyblygrwydd achosi i'r data ddod yn llai dilys. Hefyd, gall fod elfen o duedd drwy ofyn cwestiynau dilynol penodol i bobl nad ydynt yn gwneud y data'n gyson felly yn wneud y data yn llai dilys a dibynadwy (George, 2022).
Y dull nesaf byddaf yn ei drafod a ddefnyddiwyd yn yr ymchwil yw arsylwi. Noda Hassan (2022) mae arsylwi yn broses o gofnodi data trwy arsylwi rhai gweithredoedd neu ymddygiadau (Hassan, 2022). Dyweda Baker (2006) dylid gwneud y dull arsylwi mewn ymchwil mewn lleoliad naturiol er mwyn derbyn data mwy dilys (Baker, 2006, t.173). Mae hyn yn cysylltu â'r ymchwil gan fod fy sylwadau wedi digwydd mewn ystafell ddosbarth mewn amgylchedd gwersi. Mae arsylwi yn ffordd o gasglu data gwrthrychol heb unrhyw ragfarn a fydd yn arwain at y data yn fwy dilys a dibynadwy (HKT Consultant, 2019). Yn ôl Kawulich (2012) mae dau brif fath o astudiaeth arsylwi sef arsylwi cyfranogwyr ac arsylwi uniongyrchol. Y gwahaniaeth rhwng y ddau yw cyfranogiad yr ymchwilydd yn ystod yr arsylwi (Kawulich, 2012, t.150-160). Roedd yr arsylwad a ddefnyddiwyd yn ystod yr ymchwil yn Ysgol A yn arsylwi yn uniongyrchol gan fy mod yn arsylwi ond heb gymryd rhan o gwbl. Mae astudiaeth gan Kogan et al. (2017) yn awgrymu bod arsylwi uniongyrchol yn cynnwys  arsylwi heb ymyrryd er mwyn caniatáu i'r cyfranogwyr barhau mewn amgylchedd naturiol. Hefyd, mae'n bwysig defnyddio offeryn asesu gyda dilysrwydd hysbys er mwyn derbyn y data mwyaf effeithiol (Kogan et al. 2017, t.286-305). Dyweda damcaniaeth Jersild (1939) mai arsylwi uniongyrchol yw'r math mwyaf effeithiol o ymchwil arsylwadol gan fod y plentyn yn ffocws ac yng nghanol yr ymchwil. Mae hefyd yn ffordd effeithiol o gasglu data ar ymddygiad cymdeithasol ac emosiynol disgybl yn y foment benodol honno (Jersild, 1939, t.472-473). Yr offeryn asesu a ddefnyddir ar gyfer yr ymchwil arsylwadol hwn yw'r Raddfa Leuven (gweler atodiad 8) sydd wedi'i rannu'n 5 rhan sy'n cysylltu â chyfranogiad y disgybl yn y gweithgaredd. Roedd 3 arsylwad i gyd ar draws gwahanol grwpiau blwyddyn (gweler atodiadau 9,10,11). Arsylwais ar gyfranogiad 3 disgybl ar hap yn y gweithgaredd penodol dros 10 munud wrth gofnodi data bob 2 funud. Mae'r ffordd hon o arsylwi yn effeithiol gan ei fod yn cysylltu â lles plant sy'n golygu y gall yr ymchwilydd gael syniad o les rhai disgyblion. Mae hefyd yn ffordd hawdd a chyflym o gefnogi arsylwad a all arwain at drafodaethau pellach (Cylchgronau Dysgu, 2021). Anghytuna Arnerich (2021) trwy ddweud nad yw'r dull arsylwi hwn yn rhoi data dibynadwy a dilys oherwydd dim ond rhan fach o'r dydd a'r wers yw hyn. Efallai na fydd yr arsylwi ar y pryd yn adlewyrchiad cywir o les y disgybl sy'n golygu gall y dull hwn arwain at y data bod yn llai effeithiol (Arnerich, 2021). 
Defnyddiais ddau fath gwahanol o ddulliau i gyflwyno cyfweliadau ac arsylwadau i fy nata. Yn gyntaf, byddaf yn trafod y cyfweliadau staff lle defnyddiais drawsgrifiadau o bob cyfweliad i ddangos y data a gasglwyd. Mae trawsgrifiad cyfweliad yn gofnod ysgrifenedig o'r data a gesglir yn y cyfweliad, sy'n golygu y bydd yr ymchwilydd yn ysgrifennu pob gair neu brif bwyntiau'r cyfweliad (Phillips, 2023). Yn ystod fy ymchwil yn Ysgol A, penderfynais recordio sain y cyfweliad ac ysgrifennu pob gair a ddywedwyd er mwyn casglu data mwy dilys. Cytuna UK Data Service (2021) gan ddweud trwy drawsgrifio cyfweliad ei fod yn gwneud y data yn fwy cywir ac yn caniatáu ailddefnyddio'r data (UK Data Service, 2021). Mae ymchwil gan Loubere (2017) hefyd yn cefnogi'r pwynt hwn trwy ddweud bod y dull o drawsgrifio yn addas ar gyfer ymchwil hyblyg i ganiatáu ymchwil bellach (Loubere, 2017). Mae hyn yn cysylltu â'r ymchwil a gynhaliwyd yn Ysgol A gan ei bod yn agored ac yn caniatáu amrywiaeth o ddata trwy drawsgrifio'r cyfweliadau.
Y dull a ddefnyddiwyd i gyflwyno'r data ar gyfer fy arsylwadau oedd y Graddfa Leuven (gweler atodiad 8) i ddangos lefel y cyfranogiad a ddangoswyd gan grŵp bach o ddisgyblion. Crëwyd y Raddfa Leuven (1994) gan Ferre Laevers ac mae'n raddfa 5 pwynt sy'n mesur cyfranogiad a lles plant (Lopez, 2022). Pwnc fy ymchwil oedd lles sy'n golygu bod y Raddfa Leuven yn ddull addas o gasglu data ar gyfer fy arsylwadau. Mae astudiaeth gan MacRae a Jones (2020) yn dangos bod y Raddfa Leuven yn cyfeirio at ymglymiad plentyn fel mesur o ansawdd. Mae hyn yn awgrymu y mwyaf ymgysylltiedig yw’r disgybl yn y wers, y gorau fydd eu profiadau dysgu a fydd yn arwain at eu lles bod mewn lle da (MacRae a Jones, 2020, t.1-13). 
Er mwyn sicrhau bod yr ymchwil yn foesegol, cafodd ffurflen foeseg ei chwblhau a'i chymeradwyo (gweler atodiad 1) gan y Brifysgol ac Ysgol A. Mae'n hanfodol cael ffurflen foeseg wedi'i chwblhau cyn cynnal unrhyw ymchwil yn enwedig mewn ysgol gyda phobl ifanc. Mae'r rhain yn set o egwyddorion sy'n dangos sut y dylai ymchwilwyr ymddwyn wrth ddelio â'r cyfranogwyr (Prifysgol Salford, 2020). Mae safleoldeb yn bwysig wrth drafod ochr foesegol ymchwil, mae’n bwysig iawn adnabod eich safle cyn dechrau'r ymchwil (Shepherd et al. 2022). Dyweda Holmes (2020) safleoldeb yw'r safle sydd gan yr ymchwilydd o fewn astudiaeth ymchwil benodol ac mae'n hanfodol parchu'r cyfranogwyr heb ragdybiaethau (Holmes, 2020, t.1-10). Er mwyn sicrhau bod parch a dim barn tuag at y cyfranogwyr yn ystod fy ymchwil mae Adran H (atodiad 1) yn trafod y camau a gymerir i leihau'r risgiau i gyfranogwyr. Enghraifft yw y byddaf yn egluro i'r cyfranogwyr bwrpas yr ymchwil ac esbonio nad oes ateb cywir nac anghywir. Dylai ymchwilwyr barchu cyfrinachedd y cyfranogwyr trwy eu cadw'n ddienw yn yr ymchwil i ddiogelu preifatrwydd y cyfranogwyr (University of St Andrews, 2023). O ganlyniad i hyn, cedwir y cyfweliadau a'r arsylwadau yn ddienw yn yr ymchwil. Cytuna Dooly (2017) wrth ddweud y dylid trafod anhysbysrwydd cyfranogwyr yn ofalus gyda phynciau'r ymchwil. Mae Dooly yn parhau trwy drafod pwysigrwydd cydsyniad gwybodus, sy'n bwysig iawn yn enwedig wrth gynnwys plant yn yr ymchwil (Dooly, 2017, t.351-362). Dangosir y camau yn Rhan I o'r ffurflen foeseg (atodiad 1) sy'n trafod cydsyniad y cyfranogwyr. O ganlyniad i hyn yn rhan mor bwysig o'r ymchwil, anfonwyd gwybodaeth am y cwestiwn ymchwil a'r dulliau ymchwil. Hefyd anfonwyd ffurflenni caniatâd i'r rhieni benderfynu a oeddent yn hapus gyda'u plentyn yn cymryd rhan yn yr ymchwil (gweler atodiad 2). Mae'r hawl i dynnu'n ôl yn hynod o hanfodol mewn ymchwil a dylid dilyn a thrafod canllawiau BERA (2018) gyda'r cyfranogwyr. Mae gan gyfranogwyr yr hawl i dynnu'n ôl ar unrhyw adeg a dylai'r ymchwilydd barchu hwn (BERA, 2018, t.18). Mae Adran H y ffurflen foeseg (atodiad 1) yn disgrifio sut y bydd yr ymchwilydd yn derbyn gwybodaeth am ei hawl i dynnu'n ôl.

Yn y rhan hon o'r aseiniad hoffwn drafod canlyniadau fy ymchwil a archwiliodd y cwestiwn 'beth yw profiadau athrawon o weithredu strategaethau lles yn yr ysgol?' Yn gyntaf, byddaf yn trafod y 3 arsylwad a gwblheais yn Ysgol A. Roedd y rhain yn cynnwys gwers lles Blwyddyn 5 (gweler atodiad 9), gwers Iechyd a Lles Blwyddyn 7 (gweler atodiad 10) ac yn olaf gwers ffracsiynau Blwyddyn 2 (gweler atodiad 11). Dewiswyd y 3 disgybl ar gyfer pob arsylwad ar hap. Trwy wneud hyn mae'n dileu unrhyw duedd samplu (Mcleod, 2019). Yn ystod yr arsylwad cyntaf dangosodd 'Disgybl B' lefel isel o gyfranogiad trwy gydol yr arsylwad cyfan. Digwyddodd hyn hefyd yn y trydydd arsylwad yn y wers ffracsiynau gan fod 'Disgybl C yn dangos lefelau isel o gyfranogiad drwy gydol. Gan mai tasg grŵp oedd y rhain, nid yw'n anghyffredin i rai plant cyfranogi yn isel gan y gall gweithio mewn grwpiau fod yn llethol ac yn anodd iddynt ymuno mewn (Martinelli, 2023). Nid oedd unrhyw ddata a wnaeth fy synnu yn ystod yr ail arsylwad gan fod 3 o'r plant yn dangos lefelau uchel o gyfranogiad a hyd yn oed yn uchel iawn. Roedd y wers hon yn caniatáu i'r plant fod yn greadigol a defnyddio eu dychymyg gan ddefnyddio technoleg. Mae ymchwil flaenorol gan Campbell (2010) yn awgrymu bod plant yn ffeindio tasgau sy'n cynnwys technoleg yn foddhaol iawn. Gall disgyblion ddefnyddio eu dychymyg a'u barn eu hunain i gwblhau tasg sy'n eu galluogi i gymryd rhan yn y broses ddysgu (Campbell, 2010, t.1-11). Nod y Raddfa Leuven yw cysylltu cyfranogiad plentyn yn ystod tasg benodol â'i les, sy'n golygu y fwyaf y bydd cyfranogiad plentyn yr hapusach ydyn nhw (Hunter, 2016). Rwy'n credu bod hyn yn wir gyda'r ail arsylwad gan fod yr holl blant yn ymgysylltu ar gyfer yr arsylwad cyfan. Er bod y rhan fwyaf o'r plant wedi dangos lefelau uchel o gyfranogiad, gyda dim ond cwpl yn dangos lefelau isel, mae'n anodd gwybod a yw hyn yn cysylltu â'u lles. Dadleua Guimaraes et al. (2016) nad yw arsylwi cyfranogiad disgyblion am gyfnod byr yn cysylltu â lles plentyn. Y rheswm am hyn yw bod plant yn hollol wahanol mewn amgylcheddau dysgu penodol, efallai eu bod yn mwynhau bod yn yr awyr agored gyda chyfoedion ond yn casáu gwaith grŵp dan do. (Guimaraes et al. 2016, t.248-253). 
Nesaf, byddaf yn trafod canlyniadau'r cyfweliadau a gynhaliwyd gyda 4 aelod gwahanol o staff gyda gwahanol rolau yn Ysgol A. Roedd gan y bobl a gafodd eu cyfweld i gyd rolau yn gysylltiedig â lles e.e. CADY yr ysgol gynradd, arweinydd YEPS yr ysgol Uwchradd ac arweinydd lles yr ysgol. Noda Health Research Authority (2023) bod cael amrywiaeth o bobl mewn ymchwil gyda gwahanol rolau mewn sefydliad yn rhoi gwell dealltwriaeth o'r pwnc (Health Research Authority, 2023). Cytuna Lindsay (2018) gan gyfleu y gall cael amrywiaeth o farn mewn ymchwil fod o fudd i ddealltwriaeth yr ymchwilydd o brofiadau'r cyfranogwyr (Lindsay, 2018, t 455-468). Mae hyn yn cysylltu â'r ymchwil gan fy mod yn ceisio deall profiadau athrawon o weithredu strategaethau lles. Cwestiwn cyntaf y cyfweliad oedd 'Beth ydy lles yn golygu i chi yn yr ysgol yma?' (gweler atodiad 3). Ni chefais fy synnu gan yr ymatebion hyn ond roedd yn ddiddorol clywed pa mor bwysig yw lles yn Ysgol A. Atebodd pob un o'r cyfranogwyr yn yr un modd (gweler atodiadau 4,5,6,7) trwy ddweud mai lles yw'r agwedd bwysicaf ar ddysgu a "heb les ni fydd plant yn cyrraedd eu llawn botensial". Pwynt arall  ffeindiais yn effeithiol oedd llais y disgybl a grybwyllwyd yng nghyfweliad 4 (gweler atodiad 7) "llais y disgybl ac mae hyn yn holl bwysig yn ein hysgol ni gan fod y plant yn rhan o'r dysgu ac yn gwneud penderfyniadau am eu dysgu." Cytuna llenyddiaeth gan Powell (2018) gan ddweud lles y plentyn sy'n dod gyntaf i sicrhau eu bod yn barod i ddysgu. Mae llais y disgybl yn chwarae rhan enfawr yn hyn gan fod gan y plant berthynas gadarnhaol gyda'u hathrawon sy'n caniatáu iddynt gael y gallu i wneud penderfyniadau yn eu dysgu (Powell, 2018, t.515-531). 
Y cwestiynau nesaf y byddaf yn eu trafod yn gorgyffwrdd sef cwestiwn 2 a chwestiwn 5 (gweler atodiad 3) roedd y cwestiynau hyn yn canolbwyntio ar y strategaethau lles sydd ar waith yn Ysgol A a'r cryfderau a'r cyfyngiadau sy'n dod gyda'r strategaethau hyn. Yn yr un modd, rhoddodd y cyfranogwyr atebion tebyg. Roedd y strategaethau yn cynnwys ELSA a gwirio mewn dyddiol yn ‘Yr Hafan’. Dyweda Shackleton (2017) Mae gwirio mewn bob dydd gyda disgyblion yn hanfodol er mwyn eu galluogi i fynegi eu teimladau mewn amgylchedd diogel a fydd yn arwain at well lles (Shackleton, 2017). Strategaeth arall a drafodwyd oedd 'amser cylch' wythnosol yng nghyfweliad 4 (gweler atodiad 7). Cytuna Cefai et al. (2013) gyda'r defnydd o amser cylch gan ei fod yn cael effaith gadarnhaol ar ddatblygiad emosiynol a chymdeithasol plentyn gyda'i gyfoedion (Cefai et al. 2013, t.116-130). Un cyfyngiad all effeithio athrawon weithredu strategaethau lles oedd yn sefyll allan i mi o'r cyfweliadau oedd problemau staffio. Dyweda cyfweliad 3 (gweler atodiad 6)  “os yw staff yn sâl neu ddim yn yr ysgol am ryw reswm. Ar hyn o bryd mae’n rhaid i ni symud rhai o’r staff sydd o ymyraethau lles neu rifedd a llythrennedd i gefnogi disgyblion sydd angen darpariaeth amgen arnom ni.” Mae adroddiad gan Ofsted (2022) yn awgrymu y gall hyn effeithio ar gynnydd plant gan mai dim ond aelodau staff penodol fydd yn gallu diwallu eu hanghenion (Ofsted, 2022).
I grynhoi, pwrpas yr ymchwil oedd archwilio mewn i’r cwestiwn ‘beth yw profiadau athrawon o weithredu strategaethau lles yn yr ysgol?. Roedd y data a gasglwyd yn ystod y cyfweliadau yn hynod o effeithiol gan fod pob athro yn ateb yn fanwl ac yn ateb y cwestiynau mewn ffordd a oedd yn rhoi data defnyddiol i mi. Mae ymchwil gan Dilley (2000) yn awgrymu y dylai cyfweliadau gynnwys cwestiynau sy'n caniatáu i'r cyfranogwr drafod eu profiadau'n agored ac yn fanwl (Dilley, 2000, t.131-137). Roedd hyn yn caniatáu i'r data fod yn fwy dibynadwy wrth i mi ofyn cwestiynau penagored a oedd yn caniatáu i'r cyfranogwyr ateb mewn manylder. Roedd yr arsylwadau yn effeithiol gan ei fod yn rhoi syniad i mi o faint oedd y plant yn cymryd rhan yn ystod y gweithgaredd. Pwysleisia Morrison a Vorhaus (2012) y gall cyfranogiad plentyn yn ystod gwersi gysylltu â'u lles. Mae hyn yn awgrymu y gallai fod cysylltiad â lles y plant a gafodd lefel isel o gyfranogiad ar y Raddfa Leuven yn ystod yr arsylwadau (Morrison a Vorhaus, 2012, t.15-17) Fel y trafodwyd yn flaenorol yn yr aseiniad efallai na allai hyn fod â chysylltiad sy'n golygu bod hyn yn hynod eang ac yn anodd ei ddweud. Yn sicr, roedd cysylltiadau â'r adolygiad llenyddiaeth a data cyfweliadau gan fod pwyslais enfawr ar les mewn ysgolion. Dyweda Barry et al. (2017) mai prif ffocws ysgolion yw lles myfyrwyr ag ymyraethau ar waith (Barry et al. 2017, t.434-451). Rhoddodd staff Ysgol A ddata i mi a oedd yn trafod y strategaethau sydd ar waith fel ELSA a gwiriadau dyddiol. Rwy'n credu y gall y data hwn cael ei chyffredinoli gan y gellir ei roi mewn cyd-destun ehangach a'i drafod ymhellach.
Er mwyn gwneud fy ymchwil yn fwy dilys a dibynadwy byddwn yn defnyddio dull arall i gael mwy o ddata e.e. holiaduron. Trwy ychwanegu'r dull hwn at fy ymchwil byddai'n caniatáu i'r ymchwil gael triongliant sydd, o ganlyniad, yn gwneud y data yn fwy dilys a dibynadwy. Noda Bans-Akutey a Tiimub (2021) bod triongliant mewn ymchwil yn cynnwys amrywiaeth o ddata meintiol ac ansoddol gyda sawl dull sy'n ychwanegu at ddilysrwydd yr ymchwil (Akutey a Tiimub, 2021, t.1-4). Yn fy ymarfer yn y dyfodol a mynd i PAP3 byddaf yn sicr yn ystyried pwysigrwydd lles pawb. Er mwyn trafod lles byddaf yn dysgu gwersi lles sy'n cysylltu â'r Maes Dysgu a Phrofiad 'Iechyd a Lles' (Llywodraeth Cymru, 2020) yn debyg i'r wers Blwyddyn 5 a arsylwais i annog y blant i siarad am eu theimladau (gweler atodiad 9). Hefyd i gysylltu hyn â’r ‘Safonau SAC’ (Moodle PCYDDS, D.D) mae’r math yma o wers yn dod o dan ‘deilliannau dysgu a lles’ yn y safon ‘Addysgeg’. Felly wrth dreialu gwers fel hyn ar brofiad dysgu byddaf yn sicr yn bwrw un o’r Safonau SAC (Moodle PCYDDS, D.D).

